14 नवंबर को अभी तक बाल दिवस यानी देश के पहले प्रधानमंत्री पंडित जवाहरलाल नेहरू का जन्मदिन मनाया जाता है. लेकिन चाचा नेहरू की यादगार वाली इस तारीख के साथ जुड़ गया है एक खास मिठास और एक खास जायके का भी रिश्ता. जी हां..14 नवंबर को अब रोसोगोल्ला डे भी मनाया जाएगा. दरअसल, मशहूर मिठाई रोसोगोल्ला के लिए पश्चिम बंगाल को Geographical Indication यानी जीआई टैग दिए जाने की याद में अब बंगाल सरकार ने 14 नवंबर को रोसोगोल्ला डे मनाने का ऐलान किया है. इस मौके पर कोलकाता के ईको पार्क में बने मिष्टी हब में रोसोगोल्ला की ढेर सारी किस्मों की नुमाइश भी की जाएगी और लोगों को उन्हें चखने का भी मौका मिल सकेगा.